lv lv ro eu lv lv lv ro en lv lv lv lv lv lv lv lv lv lv lv lv lv lv lv lv es lv lv lv lv lv lv lv lv lv lv fr lv lv lv lv lv lv lv lv et lv lv lv lv lv lv lv cs lv lv en uz fi lv lv lv lv lv lv lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv en en lv lv lv lv lv lv lv lv ru lv lv lv lv lv lv lv lv es lv lv lv lv lv lv lv lv lv lv fr lv lv lv lv lv lv lv lv et lv lv lv lv lv lv lv cs lv lv en uz fi lv lv lv lv lv lv lv lv lv lv lv ro eu lv lv lv ro en lv lv lv lv lv lv lv lv lv lv lv en en
Tikšanās ar rakstniecēm Rolandu Bulu un Evitu Hofmani
23. februārī Rīgas Centrālās bibliotēkas ciklā “Būsim pazīstami” notika trešais tiešsaistes pasākums – tikšanās ar rakstniecēm Rolandu Bulu un Evitu Hofmani.
Idejas autori un īstenotāji: Rīgas Centrālās bibliotēkas Projektu un sabiedrisko attiecību nodaļa sadarbībā ar latviešu literātiem. Pasākuma moderatore: RCB Projektu un sabiedrisko attiecību nodaļas vadītāja Santa Mūrniece.
Rolanda Bula rakstnieces ceļu ir uzsākusi 2014. gadā. Pa šiem septiņiem gadiem tapuši septiņi romāni, astotais gaida savu kārtu izdevniecībā. Rolandas devumu parasti saista ar detektīvliteratūras žanru, kaut gan viņas pūrā ir arī satīrisks romāns, romāns ar vēsturisku ievirzi un darbs, kas ataino paaudžu problēmas.
Tā kā klausītāju vidū bija arī skolu bibliotekāri, viņiem bija interesanti uzzināt, ka rakstnieces karjera nav saistīta tikai ar izmeklētājas darbu. Vairākus gadus Rolanda Bula ir nostrādājusi skolā. Detektīvromāns nebūt nav lieta, no kā būtu jāsargā bērni, viņa uzskata, protams, tas atkarīgs no viņu vecuma. Detektīvliteratūra ir plašs jēdziens, pastāv vēsturiskais, spiegu detektīvromāns un citi veidi. Rolandas romāni stāsta par šodienu, tie saistās arī ar reālām lietām, ko veic izmeklētāji, un šīs grāmatas var piedāvāt arī pusaudžiem, jo divpadsmit gadu vecumā var lasīt ne tikai Pepiju Garzeķi. Bieži vien jautājumi, kas satrauc bērnus, netiek apspriesti ģimenē vai skolā, bet atbildes uz tiem var atrast bibliotēkā. Bērniem liekas, ka viņi paši ir vainīgi, ja pret viņiem tiek vērsta vardarbība, un viņiem liekas, ka tā tas notiek visās ģimenēs. Bibliotēka un grāmata ir ceļš, kas var sniegt informāciju un mierināt. Varmācība ģimenē ir tēma, kas tiek skarta arī viņas grāmatā “Klusēšanas varā”, un autore uzskata, ka šo grāmatu var piedāvāt lasīšanai arī pusaudžiem un jauniešiem. Rolanda Bula atzina, ka ļoti labprāt tiktos ar lasītājiem arī skolā.
Evita Hofmane sākusi rakstīt pusaudža gados un vienmēr ir rakstījusi tikai prozu. “Ir tēmas, kas ir aktuālas visas dzīves garumā,” viņa saka. “Kādā brīdī man šķita, ka par to, ko es zinu, es nedrīkstu rakstīt. Sacerēt un fantazēt nebija vajadzības un jēgas, tāpēc uz daudziem gadiem radošajai rakstīšanai pieliku punktu”. Rakstniece atgriežas pie rakstīšanas tad, kad vairs nevar nerakstīt. “Vislabākie darbi šķiļas šīs nepārvaramās vēlmes laikā,” viņa atzīst. Autore ļoti augstu vērtē studijas Latvijas Rakstnieku savienības Literārajā Akadēmijā, tas bijis laiks, kad, rakstot īsprozas darbus, tika uztaustīts, kā vajag rakstīt. Bibliotēkām Evitas dzīvē allaž bijusi nozīmīga loma. Viņa saka: “Zināmu dzīves daļu es tikpat kā dzīvoju bibliotēkā, kopš bērnības bibliotēka ir bijusi manas otrās mājas. Loks ir noslēdzies: es uz bibliotēku atnācu kā lasītāja, tad jau studiju laikā tā kļuva par manu darba vietu, un tagad es esmu atgriezusies bibliotēkās kā autore. Noiets pilns cikls”.
Rolanda atzīst, ka viņu fascinē Evitas asprātība un dziļais dzīves redzējums. Divas no vairākām tēmām, kas ir saglabājušās visas Evitas prozaiķes darba laikā – bērni un mūzika. Stāsti par bērniem ir veltīti visiem, kas ir mums blakus; tas, kā veidojas mūsu dzīve, bieži vien ir atkarīgs no tā, kādā vidē mēs dzīvojam. No kurienes un uz kurieni ved durvis. Grāmatas nosaukums radās dabiski, es to ieraudzīju savos stāstos, saka Evita. Rolanda atzīst, ka, sākot ar 7. klasi, “Durvis” varētu būt ieteicamās literatūras sarakstā. Pašlaik tās ir Latvijas Literatūras gada balvas nominantu debijas kategorijas garajā sarakstā, ar ko arī Evitu apsveicam!
Martā tiešsaistes pasākumu cikls “Būsim pazīstami” turpināsies.
Rolandas Bulas un Evitas Hofmanes grāmatas rodamas Rīgas Centrālajā bibliotēkā un filiālbibliotēkās.
Teksts un foto: Rīgas Centrālās bibliotēkas Projektu un sabiedrisko attiecību nodaļas Sabiedrisko attiecību vadītāja Daina Ģeibaka.
2022. gada 25. februāris
Neformālās izglītības piedāvājums Rīgas iedzīvotājiem 2022. gada martā un aprīlī
Informācija par izmaiņām bibliotēku darba laikā, kontaktinformācijā un citi aktuāli jautājumi
P, O, T, C, Pk: 9.00–20.00
Kontakti un darba laiks >>
Norādiet mēnesi septembris 2022  (40) augusts 2022  (33) jūlijs 2022  (22) jūnijs 2022  (29) maijs 2022  (52) aprīlis 2022  (36) marts 2022  (32) februāris 2022  (17) janvāris 2022  (16) decembris 2021  (20) novembris 2021  (20) oktobris 2021  (20) septembris 2021  (35) augusts 2021  (24) jūlijs 2021  (24) jūnijs 2021  (24) maijs 2021  (22) aprīlis 2021  (17) marts 2021  (22) februāris 2021  (12) janvāris 2021  (20) decembris 2020  (24) novembris 2020  (27) oktobris 2020  (24) septembris 2020  (17) augusts 2020  (18) jūlijs 2020  (9) jūnijs 2020  (20) maijs 2020  (16) aprīlis 2020  (37) marts 2020  (27) februāris 2020  (34) janvāris 2020  (24) decembris 2019  (23) novembris 2019  (31) oktobris 2019  (34) septembris 2019  (23) augusts 2019  (20) jūlijs 2019  (18) jūnijs 2019  (24) maijs 2019  (26) aprīlis 2019  (38) marts 2019  (28) februāris 2019  (27) janvāris 2019  (18) decembris 2018  (21) novembris 2018  (28) oktobris 2018  (32) septembris 2018  (30) augusts 2018  (22) jūlijs 2018  (9) jūnijs 2018  (23) maijs 2018  (35) aprīlis 2018  (32) marts 2018  (29) februāris 2018  (22) janvāris 2018  (26) decembris 2017  (28) novembris 2017  (30) oktobris 2017  (35) septembris 2017  (22) augusts 2017  (17) jūlijs 2017  (9) jūnijs 2017  (12) maijs 2017  (34) aprīlis 2017  (29) marts 2017  (25) februāris 2017  (27) janvāris 2017  (15) decembris 2016  (13) novembris 2016  (10)
Kā kļūt par lietotāju
Kontaktinformācija un darba laiks
Eiropas Savienības informācijas punkts
Rīgas Centrālās bibliotēkas izdevumi
Ēka Brīvības gatvē 206
Mans stāsts par Rīgu
Šī vietne izmanto sīkdatnes, lai uzlabotu jūsu pieredzi pārlūkojot šo mājaslapu lasīt vairāk. Sapratu
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.